open-index/open-wikipedia-markdown huggingface dataset:
מונג'י בוונדי

**מונג'י גבריאל בוונדי** (באנגלית: **Moungi Gabriel Bawendi**, בערבית: منجي **الباوندي**; נולד ב-15 במרץ 1961) הוא כימאי אמריקאי-צרפתי ממוצא תוניסאי מכהן כפרופסור במכון הטכנולוגי של מסצ'וסטס. בוונדי ידוע בתרומתו לייצור כימי של נקודות קוונטיות באיכות גבוהה. בשנת 2023 הוענק לו פרס נובל לכימיה.

## ביוגרפיה
בוונדי נולד בפריז שבצרפת כבן למתמטיקאי תוניסאי. לאחר תקופות שחיו בצרפת ובתוניסיה, היגרו בוונדי ומשפחתו לארצות הברית בילדותו. הם גרו בווסט לאפייט, אינדיאנה, כשאביו של בוונדי עבד במחלקה למתמטיקה באוניברסיטת פרדו. בוונדי עצמו סיים את לימודיו בבית הספר התיכון ג'וניור וסט לאפייט בשנת 1978.

בוונדי התמקד לאורך השנים במחקר הנקודות הקוונטיות ונחשב לאחד הכימאים המצוטטים ביותר בעשור השני של המאה ה-21. הוא קיבל את התואר הראשון שלו בשנת 1982 מאוניברסיטת הרווארד ואת הדוקטורט שלו בכימיה ב-1988 מאוניברסיטת שיקגו.

בוונדי קיים את מחקר הפוסט-דוקטורט שלו במעבדות בל תחת לואיס א. ברוס. ב-1990 הצטרף למכון הטכנולוגי של מסצ'וסטס (MIT) ומונה לפרופסור ב-1996.

## פרסים והוקרה
במהלך הכינוס הלאומי של האגודה האמריקאית לכימיה (ACS) ב-23 במרץ 2010, קיבל בוונדי את פרס ה-ACS בחקר הקולואידים.

ב-4 באוקטובר 2023 הוכרז על זכייתו של בוונדי בפרס נובל לכימיה ביחד עם לואיס א. ברוס ואלכסיי יקימוב "על הגילוי והסינתזה של נקודות קוונטיות".

## קישורים חיצוניים
* 

## הערות שוליים

קטגוריה:כימאים אמריקאים
קטגוריה:כימאים צרפתים
קטגוריה:זוכי פרס נובל לכימיה
קטגוריה:זוכי פרס נובל צרפתים
קטגוריה:זוכי פרס נובל אמריקאים
קטגוריה:סגל המכון הטכנולוגי של מסצ'וסטס
קטגוריה:בוגרי אוניברסיטת הרווארד
קטגוריה:בעלי תואר דוקטור מאוניברסיטת שיקגו
קטגוריה:אמריקאים שנולדו ב-1961
קטגוריה:צרפתים שנולדו ב-1961
Lil Bit

"**Lil Bit**" הוא סינגל של אמן ההיפ הופ האמריקאי נלי וצמד מוזיקת הקאנטרי האמריקאי פלורידה ג'ורג'יה ליין. השיר מופיע כסינגל המוביל באלבום האולפן השמיני של נלי, *Heartland*.

נכון לאוקטובר 2023, השיר הושמע למעלה מ-223 מיליון פעמים בספוטיפיי, ולמעלה מ-36 מיליון פעמים ביוטיוב.

גרסה מחודשת של השיר (רמיקס FGL) מופיעה במהדורת הדלוקס של אלבום האולפן החמישי של פלורידה ג'ורג'יה ליין, *Life Rolls On*.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי נלי
קטגוריה:שירי פלורידה ג'ורג'יה ליין
קטגוריה:שירים באנגלית
קטגוריה:שירי היפ הופ אמריקאיים
קטגוריה:שירי פלטינה משולשת בארצות הברית
קטגוריה:סינגלים בהוצאת קולומביה רקורדס
ברודי ספנסר

**ברודי ספנסר** (באנגלית: **Brodie Spencer**; נולד ב-6 במאי 2004 בבלפסט שבצפון אירלנד) הוא כדורגלן צפון אירי המשחק בעמדת המגן הימני בקבוצת אוקספורד יונייטד ובנבחרת צפון אירלנד.

## קריירת מועדונים
ספנסר גדל במחלקות הנוער של קליפטונוויל והאדרספילד טאון. ב-9 באוגוסט 2022 ערך את הופעת הבכורה שלו בקבוצה הבוגרת של האדרספילד טאון, בהפסד 4-1 לפרסטון נורת' אנד במסגרת הסיבוב הראשון של גביע הפוטבול ליג לעונת . ב-2 בנובמבר ערך את הופעת הבכורה שלו בפוטבול ליג צ'מפיונשיפ, בהפסד 2-0 לסנדרלנד במסגרת המחזור ה-19 לעונת 2022/2023.

ב-24 באוגוסט 2023 הושאל ספנסר למאת'רוול מליגת העל הסקוטית למשך עונת . ב-26 באוגוסט ערך את הופעת הבכורה שלו במועדון, בניצחון 2-1 על קילמרנוק במסגרת המחזור השלישי בליגה.

## קריירה בינלאומית
ב-5 ביוני 2022 ערך ספנסר את הופעת הבכורה שלו בנבחרת צפון אירלנד, בתיקו 0-0 נגד נבחרת קפריסין במסגרת ליגת האומות 2022/2023.

## קישורים חיצוניים

קטגוריה:כדורגלנים צפון אירים
קטגוריה:מגני כדורגל צפון אירים
קטגוריה:כדורגלני האדרספילד טאון
קטגוריה:כדורגלני מאת'רוול
קטגוריה:כדורגלני נבחרת צפון אירלנד
קטגוריה:כדורגלני אוקספורד יונייטד
קטגוריה:בריטים שנולדו ב-2004
רג'ינלד דייר

**רג'ינלד אדווארד הארי דייר** (; 9 באוקטובר 1864 – 23 ביולי 1927) היה קצין בצבא הבריטי, אשר פיקד על כוחות בהודו, והתפרסם בעיקר כמי שיזם וביצע את טבח אמריטסר.

## ביוגרפיה
דייר נולד ב-9 באוקטובר 1864 בעיר מרי שבהודו הבריטית (כיום בפקיסטן). אביו, אדוארד, היה המנהל של מבשלת מרי המפורסמת. עד גיל 11 הוא למד בבתי ספר בהודו, ולאחר מכן עבר ללמוד באירלנד. לאחר סיום לימודיו היסודיים למד לזמן קצר רפואה בקולג' המלכותי לכירורגיה בדבלין. לאחר מכן למד באקדמיה הצבאית המלכותית בסנדהרסט וב-1885 התגייס לצבא בריטניה. הוא הוצב ברגימנט המלכה המלכותי (מערב סארי) כלוטננט.

דייר השתתף בהרגעת המהומות בבלפסט ב-1886. שנה לאחר מכן הוא השתתף במלחמה האנגלו-בורמזית השלישית. לאחר מכן שרת בצבא בנגל, ומונה למפקד הרגימנט הפנג'אבי ה-25. ב-1895 הוא השתתף במערכה לשחרור צ'יטראל.ב-1910 הוא הועלה לדרגת לוטננט קולונל. במהלך מלחמת העולם הראשונה, הוא שימש כמפקד "כוח סייסטן". כוח מיוחד שנועד למנוע מסוכנים גרמנים לחדור מפרס לאפגניסטן ולעורר התקוממות אנטי-בריטית. ב-1915 הוא הועלה לדרגת קולונל. ב-1916 הוענקה לו דרגה זמנית של בריגדיר גנרל.

ב-13 באפריל 1919, התאספו בגן ג'אליאנוואלה בעיר אמריטסר שבפנג'אב בערך 20,000 אזרחים במהלך חג לאומי. הם הפרו בכך את הצו הצבאי הבריטי שאסר על התכנסות, אולם מעטים מבין המפגינים ידעו על קיומו של הצו. דייר הופיע במקום יחד עם 50 רובאים, מהם 25 גורקים ו-25 ספווים. בלי להזהיר את האזרחים, הורה דייר לאנשיו לפתוח באש חופשית. בטבח נהרגו 379 אזרחים ונפצעו למעלה מאלף נוספים.

ועדת חקירה הוקמה כדי לחקור את הטבח. הוועדה קבעה שדייר פירש באופן שגוי את חוקי החירום. הוא לא הועמד לדין פלילי, אך נשללה ממנו דרגת הבריגדיר גנרל הזמנית שלו. רודיארד קיפלינג, שטען שדאייר היה "האיש שהציל את הודו", פתח קופת גמל שגייסה מעל 26,000 ליש"ט, כולל כסף שנתרם על ידי קיפלינג עצמו. לעומת זאת, ועידת מפלגת הלייבור הבריטית בסקרבורו העבירה פה אחד החלטה ב-24 ביוני 1920 בה היא מגנה את טבח אמריטסר כ"פעולה אכזרית וברברית".

חודש לאחר הטבח, נשלח דייר להשתתף במלחמה האנגלו-אפגנית השלישית. ב-17 ביולי 1920 הוא עזב את הצבא. בכספים שקיבל, השתמש דייר כדי לקנות חווה ובית בלונג אשטון, שם התגורר עד מותו ב-23 ביולי 1927 משבץ מוחי.

## קישורים חיצוניים
* Reginald Edward Harry Dyer – The Butcher of Amritsar
* 
* 

קטגוריה:גנרלים בריטים במלחמת העולם הראשונה
קטגוריה:אנשי צבא בריטים במלחמת העולם הראשונה
קטגוריה:ציון לשבח (בריטניה)
קטגוריה:הודו הבריטית: אישים
קטגוריה:בריטים שנולדו ב-1864
קטגוריה:בריטים שנפטרו ב-1927
Girls Like

"**Girls Like**" הוא סינגל של הראפר הבריטי טייני טמפה, בשיתוף פעולה עם הזמרת השוודית זארה לארסון. השיר יצא ב-26 בפברואר 2016 בהוצאת חברות התקליטים פרלופון ווורנר רקורדס. השיר מופיע כסינגל השלישי באלבום האולפן השלישי של טייני טמפה, *Youth*. השיר נכתב על ידי אלישה בנט, זארה לארסון וטייני טמפה, והופק על ידי ננה רוג'ס.

נכון לאוקטובר 2023, השיר הושמע למעלה מ-232 מיליון פעמים ביוטיוב, ולמעלה מ-343 מיליון פעמים בספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי זארה לארסון
קטגוריה:שירים באנגלית
קטגוריה:שירי דאנס-פופ
קטגוריה:שירי R&B
דימיטרי ברטו

**דימיטרי ז'אן סילבן ברטו** (בצרפתית: **Dimitry Jean Sylvain Bertaud **; נולד ב-6 ביוני 1998 במונפלייה שבצרפת) הוא כדורגלן צרפתי-קונגולזי המשחק בעמדת השוער.

## קריירת מועדונים
ברטו גדל במחלקות הנוער של אווניר קסטריוט ומונפלייה. בשנת 2014 החל לשחק בקבוצת המילואים של מונפלייה. ב-24 בינואר 2018 ערך את הופעת הבכורה שלו בקבוצה הראשונה של המועדון, בניצחון 4-3 על לוריאן במסגרת הגביע הצרפתי לעונת . ב-20 בינואר 2019 ערך את הופעת הבכורה שלו בליגת העל הצרפתית, בתיקו 0-0 נגד סטאד רן במסגרת המחזור ה-21 לעונת 2018/2019.

## קריירה בינלאומית
ברטו היה חלק מסגל נבחרת צרפת עד גיל 21 לטורניר אליפות אירופה עד גיל 21 בשנת 2021, וכן נכלל בסגל הנבחרת האולימפית של צרפת לטורניר הכדורגל באולימפיאדת טוקיו באותה השנה.

ב-17 באוקטובר 2023 ערך את הופעת הבכורה שלו בנבחרת הרפובליקה הדמוקרטית של קונגו, בתיקו 0-0 נגד נבחרת אנגולה במשחק ידידות.

נכלל בסגל נבחרת הרפובליקה הדמוקרטית של קונגו לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:שוערי כדורגל צרפתים
קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: שוערי כדורגל
קטגוריה:כדורגלני מונפלייה
קטגוריה:כדורגלנים צרפתים באולימפיאדת טוקיו (2020)
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:צרפתים שנולדו ב-1998
לייל פוסטר

**לייל ברנט פוסטר** (באנגלית: **Lyle Brent Foster**; נולד ב-3 בספטמבר 2000 בסווטו שבדרום אפריקה) הוא כדורגלן דרום אפריקאי המשחק בעמדת החלוץ בקבוצת ברנלי מהפרמייר ליג ובנבחרת דרום אפריקה.

## קריירת מועדונים
פוסטר גדל במחלקת הנוער של אורלנדו פירטס. הוא ערך תשע הופעות ליגה במדי הקבוצה הבוגרת של המועדון במסגרת ליגת העל הדרום-אפריקאית, בהן הבקיע שער אחד.

ב-2 בינואר 2019 חתם פוסטר על חוזה לארבע שנים וחצי במונקו מליגת העל הצרפתית, והחל לשחק בקבוצת המילואים של המועדון. ב-9 באוגוסט ערך את הופעת הבכורה שלו במועדון, בהפסד 3-0 לאולימפיק ליון במסגרת המחזור הראשון בליגה לעונת 2019/2020. בסך הכל ערך שתי הופעות ליגה במדי המועדון.

ב-30 באוגוסט 2019 הושאל פוסטר לסרקל ברוז' מליגת העל הבלגית למשך עונת . ב-1 בספטמבר ערך את הופעת הבכורה שלו במועדון, בהפסד 3-2 לגנט במסגרת המחזור השישי בליגה. ב-21 בדצמבר הבקיע את שערו היחיד במועדון, בניצחון 2-0 על זולטה ורכם במסגרת המחזור ה-20 בליגה. בסך הכל ערך 18 הופעות ליגה במהלך תקופת ההשאלה.

ב-13 באוגוסט 2020 חתם פוסטר בויטוריה דה גימארייש מליגת העל הפורטוגלית. ב-18 בספטמבר ערך את הופעת הבכורה שלו במועדון, בהפסד 1-0 לבלננסש במסגרת המחזור הראשון בליגה לעונת . בסך הכל ערך חמש הופעות ליגה במדי המועדון.

ב-31 באוגוסט 2021 הושאל פוסטר למשך עונת  לווסטרלו מליגת המשנה הבלגית. הוא ערך 23 הופעות ליגה במהלך תקופת ההשאלה, בהן הבקיע ארבעה שערים, והעפיל עם וסטרלו לליגת העל הבלגית. ב-1 ביולי 2022 חתם על חוזה קבוע לארבע שנים במועדון, ובסך הכל שיחק במועדון במשך עונה אחת נוספת, במהלכה ערך 21 הופעות ליגה והבקיע שמונה שערים.

ב-25 בינואר 2023 חתם פוסטר על חוזה לארבע שנים וחצי בברנלי מהפוטבול ליג צ'מפיונשיפ. ב-28 בינואר ערך את הופעת הבכורה שלו במועדון, בתיתקו 0-0 נגד איפסוויץ' טאון במסגרת הסיבוב הרביעי של גביע ה-FA לעונת . ב-4 בפברואר ערך את הופעת הבכורה שלו בליגה, בניצחון 3-0 על נוריץ' סיטי במסגרת המחזור ה-30 בליגה לעונת 2022/2023. ב-11 במרץ הבקיע את שער הבכורה שלו במועדון, בניצחון 3-0 על ויגאן את'לטיק במסגרת המחזור ה-36 בליגה. הוא ערך 11 הופעות ליגה והבקיע שער בעונה זו, שהסתיימה בהעפלתה של ברנלי לפרמייר ליג. ב-11 באוגוסט ערך את הופעת הבכורה שלו בפרמייר ליג, בהפסד 3-0 למנצ'סטר סיטי במסגרת המחזור הראשון לעונת 2023/2024. ב-27 באוגוסט הבקיע את שער הבכורה שלו בפרמייר ליג, בהפסד 3-1 לאסטון וילה במסגרת המחזור השלישי.

## קריירה בינלאומית
ב-3 ביוני 2018 ערך פוסטר את הופעת הבכורה שלו בנבחרת דרום אפריקה, בהפסד לנבחרת מדגסקר במסגרת גביע אפריקה הדרומית. ב-9 ביוני 2022 הבקיע את שער הבכורה שלו בנבחרת, בהפסד 2-1 לנבחרת מרוקו במסגרת מוקדמות גביע אפריקה לאומות 2023.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים דרום אפריקאים
קטגוריה:חלוצי כדורגל דרום אפריקאים
קטגוריה:כדורגלני אורלנדו פירטס
קטגוריה:כדורגלני מונקו
קטגוריה:כדורגלני סרקל ברוז'
קטגוריה:כדורגלני ויטוריה דה גימארייש
קטגוריה:כדורגלני וסטרלו
קטגוריה:כדורגלני ברנלי
קטגוריה:כדורגלני נבחרת דרום אפריקה
קטגוריה:כדורגלני גביע אפריקה לאומות 2025
קטגוריה:דרום אפריקאים שנולדו ב-2000
ג'ון אייזק מור

**ג'ון אייזק מור** (באנגלית: **John Isaac Moore**; ) היה פוליטיקאי אמריקאי מארקנסו, איש המפלגה הדמוקרטית, שכיהן כחבר בית הנבחרים של ארקנסו וכחבר הסנאט של ארקנסו, ומתוקף תפקידו כנשיא הסנאט, כמושל ארקנסו בפועל מפברואר ועד מאי 1907.
## ראשית חייו
מור נולד במחוז לאפייט שבמיסיסיפי. ב-1881 הוא סיים את לימודיו באוניברסיטת ארקנסו. הוא למד משפטים, וב-1882 התקבל ללשכת עורכי הדין של ארקנסו.

## קריירה פוליטית
בשנים 1894–1900 כיהן מור כשופט שלום במחוז פיליפס שבארקנסו. בשנים 1882, 1901 ו-1903 הוא כיהן כחבר בית הנבחרים של ארקנסו. בשנת כהונתו האחרונה בבית הוא כיהן כיושב הראש שלו.

ב-1904 נבחר מור לראשונה לסנאט של ארקנסו. הוא כיהן בו בשנים 1905, 1907, 1913 ו-1915.

ב-11 בפברואר 1907 התפטר מושל ארקנסו ג'ון סבסטיאן ליטל עקב מחלת נפש שממנה סבל. מור, שכיהן אז כנשיא הסנאט המדינתי, הושבע כמושל בפועל. הוא כיהן בתפקיד עד להתפזרות בית המחוקקים ב-14 במאי אותה שנה, ואז הושבע במקומו נשיא הסנאט החדש, קסנופון אוברטון פינדול.

בהמשך שימש מור כחבר במועצת הקפיטול המדינתי של ארקנסו. בשנים 1917–1918 הוא היה חבר הוועידה החוקתית של ארקנסו.

ג'ון אייזק מור נפטר בעיר הלנה שבארקנסו ב-18 במרץ 1937. הוא נטמן בבית הקברות מייפל היל שבעיר.

## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 82.


## קישורים חיצוניים

* ג'ון אייזק מור באתר אגודת המושלים הלאומית 
* ג'ון אייזק מור באתר The Political Graveyard 
* 

קטגוריה:אמריקאים ילידי מיסיסיפי
קטגוריה:מושלי ארקנסו
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של ארקנסו
קטגוריה:בוגרי אוניברסיטת ארקנסו
קטגוריה:אמריקאים שנולדו ב-1856
קטגוריה:אמריקאים שנפטרו ב-1937
קוסטיס גימוסוליס

**קוֹסְטִיס גִימוֹסוּלִיס** (ביוונית: Κωστής Γκιμοσούλης; 1960 – אוגוסט 2023) היה משורר, סופר וצייר יווני.

## ביוגרפיה
גימוסוליס נולד באתונה ב-1960 ומת בה באוגוסט 2023. גימוסוליס למד משפטים באוניברסיטת אתונה ובמשך רוב שנותיו התפרנס מעבודתו כנוטריון.

את ספר הביכורים שלו “הלהט החוטב עצים” פרסם גימוסוליס ב-1983 ואחריו פרסם ארבעה ספרי שירה נוספים. בסיפורת, ספרו הראשון “חול בעיניים” ראה אור ב-1988 ואחריו התפרסמו עשר יצירות פרוזה נוספות פרי־עטו. בספרו “זהב שחור” (2000) משולבות אלה באלה יצירותיו כמשורר, כסופר וכצייר.

## יצירותיו
* הלהט חוטב העצים (שירה), 1983
* קדושת הדיו (שירה), 1983
* הפה גנב (שירה), 1985
* חול בעיניים (סיפורת), 1988
* מלאך המכונה (סיפורת), 1990
* ילדים מסוכנים (שירה), 1992
* לילה עם האדומה (סיפורת), 1995
* מזרח (סיפורת), 1998
* יד לתוך האש (סיפורת), 1999
* זהב שחור (שירה, סיפורת וציורים), 2000
* גשם אור (סיפורת), 2002
* המפלצת בכל מקום (סיפורת), 2003
* אהבה מרוב קנאה (שירה), 2004
* וידויים לכלב קולומביאני (סיפורת), 2006
* זעקת הפרפר (סיפורת), 2007
* רוח הרפאים שלה (סיפורת), 2009
* כדי שתלמד לעוף (סיפורת), 2011

## קישורים חיצוניים

* השיר "עזב ובא" בתרגום לעברית 

קטגוריה:סופרים יוונים
קטגוריה:משוררים יוונים
קטגוריה:יוונים שנולדו ב-1960
קטגוריה:יוונים שנפטרו ב-2023
ישראל עבדיך

[שמאל|ממוזער|450px|ישראל עבדיך מתוך מחזור מ[המאה ה-14]]
**ישראל עבדיך** הוא פיוט ליום הכפורים מאת רבי אברהם אבן עזרא. הפיוט פותח את סדר הסליחות הנאמרות בתפילת מוסף של יום הכפורים בקהילות הספרדים.

## מבנה
בפיוט ששה בתים, ובכל בית שלושה טורים המסתיימים בחרוז קבוע. הפיוט שקול במשקל ההברתי-דקדוקי, ובכל שורה בו ישנן שתים-עשרה תנועות.

הצלעית הראשונה בכל בית היא: , ביטוי הלקוח מתחינת משה אל אלוהים אחרי חטא העגל, שלא ישמיד את עם ישראל. או מ, שם מתחנן הנביא: . כל טור שלישי פותח במילים . בחלק מהדפוסים, לאחר כל בית נאמרת השורה:

הלקוחה מתוך י"ג מדות של רחמים, לב סדר הסליחות, בהם נאמר: . המובאה מדגישה את המדה לפיה האל יגמול חסד לעם ישראל.

## תוכן
הפייטן מתאר את תפילתם ואת שפלותם הגשמית והרוחנית של עם ישראל, המתקבצים לתפילה בבית הכנסת לתפילת מוסף של יום הכפורים מבקש מאלוהים שיקבל את התפילה, כאילו הייתה קרבן המוקרב אליו.

הפיוט מתמקד בכך שהתפילה באה במקום הקרבנות, רעיון המופיע בתלמוד הבבלי, ונפוץ בשירת ימי הביניים. הפייטן משווה את תפילתם של ישראל למספר סוגי קרבנות: הוא פותח בקרבן מוסף, המתאים לתפילה אותה הוא פותח, בבית א'. לריח ניחוח, המופיע בפרשת ויקרא לגבי כמעט כל הקרבנות וכן לגבי קטורת הסמים בבית ב', לקרבן עולה ונסכים בבית ג', לקרבן שלמים בבית ד', ולקרבן מנחה, הדל מכולם ומושווה לריקנות המעשים הטובים של עם ישראל, בבית האחרון.

יש שכתבו שכוונת הפייטן בשורה החותמת כל בית, היא לבקש מהאל שינצור את הקרבנות אותם הקריבו האבות, בעת תפילת הבנים.

## לקריאה נוספת
* ישראל לוין, **שירי־הקודש של אברהם אבן עזרא**, חלק ב', הוצאת האקדמיה הלאומית הישראלית למדעים, 1975, עמ' 532–534.
* ביאור לפיוט מאת הרב יעקב יצחקי, **מחזור אהלי יעקב ליום הכפורים**, ירושלים ה'תר"ע, דף קנב ע"ב - קנג ע"א.
*ישראל דוידזון, **אוצר השירה והפיוט**, חלק ב', 4236, עמ' 424.

## קישורים חיצוניים
* .
* .

## הערות שוליים

קטגוריה:פיוטי יום הכיפורים
קטגוריה:שירי רבי אברהם אבן עזרא
קטגוריה:סליחות
מבוא למדרשים

**מבוא למדרשים** הוא לקסיקון לספרות המדרשית מאת ענת רייזל. 

## הספר
הספר יצא בתשע"א בהוצאת תבונות מכללת הרצוג.

מהדורה מוקדמת של הספר פורסמה בין השנים 2005–2011 במסגרת פרויקט "מחלקי המים" באינטרנט.

הספר מהווה לקסיקון לספרות המדרשית, בספר ערך על כל מדרש ובו מידע הכולל את שם המדרש, הזמן והמקום שבהם נוצר או נערך, שפת המדרש, מבנהו, חלוקתו, תוכנו, מהדורות המדרש וביבליוגרפיה.

הספר הוא הלקסיקון למדרשים השני שנכתב לאחר ספרו של צונץ אך מכיוון שעברו מעל 100 שנה מאז פרסומו הוא הפך ללא רלוונטי מה שהביא את הספר ליחיד מסוגו.

פרופסור גינטר שטמברגר כתב על הספר ש"ענת רייזל כתבה ספר אינפורמטיווי מאוד ונוח לקריאה, שזמין לכל מי שמתעניין בספרות המדרש, ועם זאת שימושי מאוד למומחים בתחום, בזכות ההצגה הבהירה של ההיסטוריה של המחקר עד ימינו ובזכות הביבליוגרפיה העדכנית מאוד, לפחות בכל הנוגע לפרסומים בעברית. הספר מאפשר היכרות מבורכת עם הכתיבה המדרשית, ועל כך ראויה המחברת לשבח.

## המחברת
רייזל נולדה ב-1978 לעזרא ולאה נקר. ב-1997 החלה ללמוד במדרשת לינדנבאום. כשסיימה את הלימודים ב-1999 המשיכה ללימודי המשך במקום. ב-2000 למדה במסגרת המדרשה ליהדות בבר-אילן, והחלה ללמוד לקראת תואר ראשון באוניברסיטה העברית בחוג לספרות עברית ובלימודי יהדות. ב-2003 סיימה את התואר בהצטיינות והחלה לימודי תואר שני, שאף אותו סיימה בהצטיינות ב-2004. את עבודת המחקר כתבה בהדרכת אביגדור שנאן. בין 2010 ל-2016 סיימה את מחויבויותיה לקראת תואר שלישי באוניברסיטת בן-גוריון בנגב. נושא הדוקטורט היה "מדרש איכה זוטא – טקסט, עריכה ומשמעות", המנחה היה פרופ' אורי ארליך. ב-2024 פורסמה מהדורה ביקורתית של המדרש בצירוף מבוא בעריכתה בהוצאת המכללה האקדמית הרצוג והאיגוד העולמי למדעי היהדות.

במהלך לימודיה זכתה במספר פרסים באוניברסיטה, הפרס הבולט שבהם הוא "פרס על שם פרופ' נפתלי וידר, מכון בן צבי לחקר קהילות ישראל במזרח, לשנת 2014.

רייזל עבדה בהוראה בתיכון קהלת בפילדלפיה, ובתיכון נוסף במקום, בין השנים 2017–2021. נכון ל-2024 מלמדת במחלקה ללימודים הומניסטיים בטכניון.

רייזל נשואה לצחי, ביולוג, ונכון לתשע"א יש לה שלושה בנים. מתגוררת בחיפה.

## קישורים חיצוניים
* 
* קורות חיים של ענת רייזל באתר המכללה האקדמית הרצוג
* מבוא למדרשים באתר הספרייה הלאומית
* 
* 

## הערות שוליים

קטגוריה:חיבורים במדעי היהדות 
קטגוריה:ספרי הוצאת תבונות
קטגוריה:חקר ספרות חז"ל
פרמין לופס

**פֶרְמִין לופס מרין** (בספרדית: **Fermín López Marín**; נולד ב-11 במאי 2003) הוא כדורגלן ספרדי המשחק בעמדת הקשר בברצלונה מהלה ליגה ובנבחרת ספרד.

## קריירה
### ראשית קריירה
לופס, שנולד באל קמפיו, אנדלוסיה, החל לשחק כדורגל כמועדון המקומי CD FB אל קמפיו, ממנו עבר לרקראטיבו ולבה ב-2011 ולריאל בטיס ב-2012. בקיץ 2016 עבר ללה מאסיה, אקדמיית הנוער של ברצלונה.

### ברצלונה
#### עונת 2022/2023: השאלה ללינארס
ב-19 באוגוסט 2022 חתם לופס על חוזה מקצועני לשנתיים בברצלונה אתלטיק, ומיד הושאל ללינארס דפורטיבו  מהליגה השלישית לעונת 2022/23. הוא ערך את הופעת הבכורה שלו בבוגרים תשעה ימים לאחר מכן, כשפתח בניצחון ביתי 2–0 על מרידה AD.

לופס כבש את שער הבוגרים הראשון שלו ב-30 באוקטובר 2022, בניצחון 2–1 על ראיו מחדאונדה. הוא סיים את העונה עם 12 שערים ב-40 הופעות.

#### עונת 2023/2024: הופעת בכורה בקבוצה הראשונה
לאחר שהרשים באימונים עם הקבוצה הבוגרת של ברצלונה זומן לופס למסע משחקי ההכנה של הקבוצה בארצות הברית ביולי 2023. ב-29 ביולי 2023 הוא כבש ובישל בניצחון 3–0 ב הידידות נגד ריאל מדריד. לאחר המשחק אישר מאמן הקבוצה צ'אבי שלופס יישאר בסגל הקבוצה הבוגרת בעונת .

ב-27 באוגוסט 2023 ערך לופס את הופעת הבכורה שלו בלה ליגה בניצחון 4–3 על ויאריאל. יומיים לאחר מכן הוא חתם על חוזה חדש במועדון עד 30 ביוני 2027 עם סעיף שחרור של 400 מיליון אירו.

ב-19 בספטמבר 2023 הוא ערך את הופעת הבכורה שלו בליגת האלופות, בניצחון 5–0 על רויאל אנטוורפן בפתיחת שלב הבתים של עונת . ב-25 באוקטובר הוא כבש את שער הבכורה שלו בליגת האלופות בהופעתו הראשונה בהרכב ונבחר למצטיין המשחק בניצחון 2–1 על שחטאר דונצק במסגרת המחזור השלישי, לאחר שיום לפני כן האריך את חוזהו בקבוצה בארבע שנים.

ב-26 בספטמבר 2023 כבש לופס את שערו הראשון בלה ליגה, השער השני בתיקו 2–2 עם מיורקה.

## קריירה בנבחרת הלאומית
ב-13 באוקטובר 2023 ערך לופס את הופעת הבכורה שלו בנבחרת  בתיקו 0–0 מול אוזבקיסטן, וב-17 באוקטובר כבש את שערו הראשון בנבחרת בניצחון 4–0 על קירגיזסטן במסגרת מוקדמות אליפות אירופה בכדורגל עד גיל 21 – 2025.

במאי 2024 זומן לופס לראשונה לסגל הנבחרת הבוגרת כחלק מהסגל המורחב לקראת יורו 2024, וב-5 ביוני 2024 ערך את הופעת הבכורה שלו בנבחרת ובישל לחברו לקבוצה פראן טורס בניצחון 5–0 על  במסגרת משחק ידידות. הוא זומן לסגל הסופי לטורניר וזכה בו עם נבחרתו.

לופס נכלל גם בסגל הנבחרת האולימפית של ספרד לטורניר הכדורגל באולימפיאדת פריז (2024). פרמין כבש שישה שערים במהלך הטורניר, כולל צמד בגמר מול , והוביל את נבחרתו לזכייה במדליית הזהב.

## תארים

; ברצלונה

* לה ליגה: 2024/2025
* גביע המלך הספרדי: 2024/2025
* הסופר קאפ הספרדי: 2025, 2026

; נבחרת ספרד

* אליפות אירופה: 2024

## קישורים חיצוניים

*
*

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני נבחרת ספרד
קטגוריה:כדורגלני יורו 2024
קטגוריה:כדורגלנים ספרדים באולימפיאדת פריז (2024)
קטגוריה:אלופים אולימפיים ספרדים: כדורגל
קטגוריה:ספרדים שנולדו ב-2003
אליוט אנדרסון

**אליוט אנדרסון** (באנגלית: **Elliot Anderson**; נולד ב-6 בנובמבר 2002 בוויטלי ביי שבאנגליה) הוא כדורגלן אנגלי-סקוטי המשחק בעמדת הקשר ההתקפי בקבוצת נוטינגהאם פורסט מהפרמייר ליג ובנבחרת אנגליה.

## קריירת מועדונים
אנדרסון גדל במחלקות הנוער של וולסנד בויז קלאב וניוקאסל יונייטד. ב-9 בינואר 2021 ערך את הופעת הבכורה שלו בקבוצה הבוגרת של ניוקאסל יונייטד, בהפסד 2-0 לארסנל במסגרת הסיבוב השלישי של גביע ה-FA לעונת . זו הייתה הופעתו היחידה בעונה זו.

ב-31 בינואר 2022 הושאל אנדרסון לבריסטול רוברס מהפוטבול ליג השנייה עד לתום עונת . הוא ערך 21 הופעות ליגה במהלך תקופת ההשאלה, בהן הבקיע שבעה שערים.

לאחר תקופת ההשאלה חזר אנדרסון לניוקאסל, ובעונת 2022/2023 ערך 22 הופעות ליגה וסייע לניוקאסל יונייטד לסיים את העונה במקום הרביעי בליגה ולהעפיל לליגת האלופות. ב-19 בספטמבר 2023 ערך את הופעת הבכורה שלו בליגת האלופות, בתיקו 0-0 נגד מילאן במסגרת שלב הבתים לעונת 2023/2024.

ב-1 ביולי 2024 חתם אנדרסון לחמש שנים בנוטינגהאם פורסט.

## קריירה בין-לאומית
אנדרסון שיחק בנבחרות הצעירות של אנגליה וסקוטלנד.

בחודש אוגוסט 2023 זומן אנדרסון לסגל נבחרת סקוטלנד לקראת משחק מוקדמות יורו 2024 נגד נבחרת קפריסין ומשחק הידידות נגד נבחרת אנגליה, אך נגרע מהסגל בשל פציעה.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלנים סקוטים
קטגוריה:קשרי כדורגל סקוטים
קטגוריה:כדורגלני ניוקאסל יונייטד
קטגוריה:כדורגלני בריסטול רוברס
קטגוריה:כדורגלני נוטינגהאם פורסט
קטגוריה:אנגלים שנולדו ב-2002
קטגוריה:סקוטים שנולדו ב-2002
מיגל צ'איווה

**מיגל צ'אנגה צ'איווה** (באנגלית: **Miguel Changa Chaiwa**; נולד ב-7 ביוני 2004 בלואנשיה שבזמביה) הוא כדורגלן זמבי המשחק בעמדת הקשר האחורי בקבוצת היברניאן ובנבחרת זמביה.

## קריירת מועדונים
צ'איווה גדל באקדמיית שאמואל ובאתלטיקו לוסקה בזמביה. ב-14 ביוני 2022 חתם על חוזה לארבע שנים ביאנג בויז ברן מליגת העל השווייצרית. הוא ערך שש הופעות ליגה והוסיף הופעה אחת בגביע השווייצרי בעונת , בה זכתה יאנג בויז ברן באליפות שווייץ ובגביע.

ב-14 בפברואר 2024 הושאל לשפהאוזן מליגת האתגר השווייצרית.

ב-8 באוגוסט 2025 חתם בהיברניאן.

## קריירה בינלאומית
ב-18 במרץ 2022 ערך צ'איווה את הופעת הבכורה שלו בנבחרת זמביה, בהפסד 1–3 לנבחרת עיראק במשחק ידידות.

נכלל בסגל נבחרת זמביה לטורניר גביע אפריקה לאומות 2023.

## תארים
;יאנג בויז ברן
* אליפות שווייץ (1): 2022/2023
* הגביע השווייצרי (1): 2022/2023

## קישורים חיצוניים

## הערות שוליים

קטגוריה:כדורגלנים זמבים
קטגוריה:קשרי כדורגל זמבים
קטגוריה:כדורגלני יאנג בויז ברן
קטגוריה:כדורגלני שפהאוזן
קטגוריה:כדורגלני נבחרת זמביה
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:כדורגלני היברניאן
קטגוריה:זמבים שנולדו ב-2004
נשים (כתב עת)

**נשים** (באנגלית: **Nashim**) הוא כתב עת מדעי בין-תחומי היוצא לאור מדי חצי שנה על ידי הוצאת אוניברסיטת אינדיאנה, כמיזם משותף של מכון הדסה-ברנדייס של אוניברסיטת ברנדייס ומכון שכטר למדעי היהדות, ועוסק בלימודי נשים ומגדר ביהדות. 
## היסטוריה
כתב העת החל לצאת לאור בשנת 1998, והוא כולל מאמרים בנושאי ספרות, סוציולוגיה, אנתרופולוגיה, ארכאולוגיה, תאולוגיה, הגות עכשווית, אמנויות ועוד. כל גיליון של כתב העת מתמקד בנושא מסוים. דוגמאות לנושאים שהוקדשו להם גיליונות: פרשנויות פמיניסטיות של ספרות רבנית; מגדר, מזון והישרדות; נשים, מלחמה ושלום בהקשרים יהודיים ומזרח תיכוניים. 

עורכת כתב העת מאז גיליונו הראשון היא דבורה גרנימן. בנוסף, לכל גיליון יש עורך יועץ, מומחה לנושא הגיליון. עם העורכים היועצים נמנו אליס שלוי (גיליון 6, על נשים, מלחמה ושלום), גרשון בקון (גיליון 7, על אוטוביוגרפיות וממוארים), ניצה דרויאן (גיליון 11, על נשים ביהדות תימן), סלביה פוגל-ביזאוי (גיליון 13, על נשים יהודיות בכלכלה), טובה הרטמן (גיליון 17, על מיניות בהקשרים יהודיים), דוד גולינקין (גיליון 21, על נשים בספרות השו"ת), דליה עופר (גיליון 27, על מגדר והשואה) ועוד.

## קישורים חיצוניים

* Nashim: A Journal of Jewish Women's Studies & Gender Issues - ארכיון כתב העת באתר JSTOR

נשים
קטגוריה:אוניברסיטת ברנדייס
קטגוריה:לימודי מגדר
ג'ורג' זאמקה

**ג'ורג' זאמקה** (באנגלית: **George D. Zamka**; נולד ב-29 ביוני 1962 בג'רזי סיטי) הוא טייס קרב ואסטרונאוט לשעבר בתוכנית מעבורות החלל של נאס"א.

## ביוגרפיה
ג'ורג' זאמקה נולד בג'רזי סיטי שבניו ג'רזי למשפחה בעלת שורשים מקולומביה ופולין. בילדות הוא עבר מספר מקומות מגורים וסיים לימודי בית ספר בשנת 1980 במישיגן. בשנת 1984 הוא קיבל תואר ראשון במתמטיקה מאקדמיה הימית של ארצות הברית. זאמקה התגייס לחיל הנחתים של ארצות הברית, סיים קורס טיס והחל לשרת כטייס של "A-6 אינטרודר". בהמשך הוא עבר הסבה ל"מקדונל דאגלס F/A-18 הורנט" והשתתף במלחמת המפרץ. בשנת 1994 זאמקה קיבל הסכמה כטייס ניסוי.

בשנת 1997 זאמקה סיים לימודי תואר שני בניהול הנדסה מהמכון הטכנולוגי של פלורידה.

זאמקה ביצע כ-2,700 שעות טיסה ב-30 מטוסים.
## שירות בתחום החלל
בשנת 1998 זאמקה נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.

באוקטובר 2007 זאמקה השתתף במשימת STS-120 של מעבורת החלל דיסקברי כטייס (פמלה מלרוי הייתה מפקד הצוות). המטרה העיקרית הייתה להתחבר לתחנת החלל הבין-לאומית, להמשיך בהרכבתה תוך חיבור מודול "הרמוני".

בפברואר 2010 זאמקה טס בפעם השנייה במשימת STS-130 של מעבורת החלל אנדוור כמפקד צוות. המטרה הייתה להביא מודול מגורים חדש "טרנקוויליטי" (שלווה), ואת מודול "קופולה" ולבצע מספר ניסויים. בנוסף הובאו חלקי חילוף ומצרכים שונים.

זאמקה החל לעבוד במרכז החלל ג'ונסון בשנת 2011. הוא פרש מנאס"א בשנת 2013. לאחר הפרישה הוא התחיל לעבוד ברשות התעופה הפדרלית.

## קישורים חיצוניים

* ביוגרפיה
* ביוגרפיה באתר נסא"א

קטגוריה:אסטרונאוטים אמריקאים
קטגוריה:טייסי חיל הנחתים של ארצות הברית
קטגוריה:טייסי ניסוי אמריקאים
קטגוריה:בוגרי האקדמיה הימית של ארצות הברית
קטגוריה:בוגרי המכון הטכנולוגי של פלורידה
קטגוריה:אמריקאים מעוטרי אות לגיון ההצטיינות
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית האוויר
קטגוריה:מלחמת המפרץ: אישים
קטגוריה:אמריקאים שנולדו ב-1962
יאניס יואנידיס

**יאניס יואנידיס** (ביוונית: **Γιάννης Ιωαννίδης**; 26 בפברואר 1945 – 4 באוקטובר 2023) היה כדורסלן, מאמן כדורסל ופוליטיקאי יווני. נחשב לאחד מהמאמנים היוונים הגדולים בכל הזמנים ולעיתים אף הטוב מביניהם, מפני שזכה ב-19 תארים במהלך הקריירה שלו, שיא יווני (14 עם אריס סלוניקי ו-5 עם אולימפיאקוס).

## ביוגרפיה
יואנידיס נולד בסלוניקי ב-26 בפברואר 1945. הוא למד חקלאות בפקולטה למדעי הגאוטכניה באוניברסיטת אריסטוטלס של סלוניקי. הוא היה נשוי והייתה לו בת אחת. הוא נפטר ב-4 באוקטובר 2023, בגיל 78.

## קריירת כדורסל
### קריירת משחק
יואנידיס הצטרף למחלקת הנוער של אריס סלוניקי ב-1959. הוא הועלה לקבוצת הבוגרים של אריס מליגת העל היוונית בכדורסל ב-1960, ושיחק בה מאז ועד 1978, אז פרש. עם 4,970 נקודות במדי אריס, הוא סגן מלך הסלים של המועדון בכל הזמנים, אחרי ניקוס גאליס.

### קריירת אימון
ב-1977, כשהוא עדיין משחק במדי אריס, התחיל יואנידיס לאמן את ארגוטליס מהליגה השלישית. כשהוא מחלק את זמנו בין סלוניקי לכרתים, הצליח יואנידיס להעלות את המועדון לליגה השנייה.

לאחר פרישתו ממשחק הפך יואנידיס למאמן במשרה מלאה. ב-1978 מונה למאמן אריס סלוניקי, והגיע עימה בעשר עונות להישגים חסרי תקדים: שמונה אליפויות יוון, מתוכן שש רצופות, חמישה גביעים, ארבעה מהם ברציפות, וזכייה אחת ב. כמו כן, הוא הוביל את אריס שלוש פעמים לפיינל פור גביע אירופה לאלופות בכדורסל (ב-,  ו-). בין שתי הקדנציות שלו באריס, בשנים 1979–1981, אימן יואנידיס את לאריסאס וזכה עימה באליפות ליגת המשנה. ב-1980 אף מונה למאמן נבחרת יוון בכדורסל.

ב-1991 מונה יואנידיס למאמן אולימפיאקוס, אותה הוביל לזכיות בארבע אליפויות רצופות, גביע ושתי הופעות בגמר היורוליג, ב- ו-.

יואנידיס אימן את האדומים בניצחון הגדול ביותר שלהם על היריבה המושבעת פנאתינאיקוס במשחק האחרון של גמר הליגה היוונית 1995/96, בתוצאה 73–38. זה היה המשחק האחרון כמאמן אולימפיאקוס בקדנציה הראשונה.

בשנה שלאחר מכן הוא הצטרף לא.א.ק. אתונה, אותה אימן שנתיים והוביל אותה לגמר יורוליג נוסף ב-. לאחר קדנציה נוספת באולימפיאקוס, בעונת 1999/2000, סיים יואנידיס את קריירת האימון שלו כמאמן נבחרת יוון באליפות אירופה בכדורסל 2003.

ב-2022 הוא נבחר להיכל התהילה של הכדורסל היווני כמאמן.

## קריירה פוליטית
יואנידיס הודיע על פרישה מאימון ב-2004, אז נבחר לחבר הפרלמנט ההלני ממחוז הבחירה הראשון של סלוניקי מטעם מפלגת דמוקרטיה חדשה. הוא נבחר לפרלמנט מחדש ב-2007, אז מונה לסגן שר התרבות הממונה על הספורט.

בבחירות 2014 הוא התמודד מול אפוסטולוס ציציקוסטאס המכהן על תפקיד מושל מחוז מרכז מקדוניה, אך הפסיד בסיבוב השני. בבחירות לפרלמנט ב-2015 הוא איבד גם את מושבו בפרלמנט.

## קישורים חיצוניים
*
*יאניס יואנידיס, באתר הפרלמנט ההלני

## הערות שוליים

קטגוריה:סלוניקי: ספורט
קטגוריה:סלוניקי: אישים
קטגוריה:יוונים מקדונים
קטגוריה:מאמני כדורסל יוונים
קטגוריה:כדורסלני אריס סלוניקי
קטגוריה:מאמני אריס סלוניקי בכדורסל
קטגוריה:מאמני אולימפיאקוס בכדורסל
קטגוריה:פוליטיקאים יוונים
קטגוריה:יוונים שנולדו ב-1945
קטגוריה:יוונים שנפטרו ב-2023
אזור היסטורי

**אזורים היסטוריים** הם אזורים גאוגרפיים שבשלב כלשהו בהיסטוריה, היה בהם בסיס תרבותי, אתני, לשוני או פוליטי, ללא קשר לגבולות של ימינו. ישנם כמה אזורים היסטוריים שניתן להחשיב כ"פעילים", לדוגמה: מוראביה, המוחזקת על ידי הרפובליקה הצ'כית, היא גם חלק מוכר במדינה וגם אזור היסטורי. האזורים ההיסטוריים משמשים להגדיר אזורים ללימוד וניתוח התפתחות חברתית של תרבויות ספציפיות ללא כל התייחסות למצב הקיים כיום.

ההגדרות של אזורים משתנות, ואזורים יכולים לכלול אזורי מאקרו כגון אירופה, טריטוריות של מדינות ריבוניות מסורתיות או אזורים מיקרו- אזוריים קטנים יותר. אזורים מסוימים הומצאו לחלוטין, ללא סיבה היסטורית, כמו המזרח התיכון, מושג שהומצא ב-1902 על ידי האסטרטג צבאי, אלפרד תאיר מאהן, שמתייחס לאזור המפרץ הפרסי.

## קישורים חיצוניים

קטגוריה:טריטוריות היסטוריות
מגנוס פון וריקט

**מגנוס פון וריקט** (בפינית: **Magnus von Wright**; 13 ביוני 1805 – 5 ביולי 1868) היה צייר ומחנך שוודי-פיני. הוא נודע בציורי נוף ובציפורים.

## ביוגרפיה
מגנוס פון וריקט נולד בכפר בקואופיו, פינלנד. אבותיו היו סוחרים סקוטים שהתיישבו בנארווה במהלך המאה ה-17. אביו הנריק מגנוס פון וריקט היה מייג'ור בדימוס שהיה הבעלים של האחוזה המשפחתית בהמינלאחתי. הוא היה הבכור במשפחה של תשעה ילדים. אחיו וילהלם פון וריקט
(1810–1887) ופרדיננד פון וריקט (1822–1906) הפכו גם הם לאמנים.

הם למדו בתיכון גימנסיה בטורקו בשנים 1823–1825. שם פיתח לראשונה את התעניינותו בציפורים, ואף שלא היה סטודנט באוניברסיטה, הצליח להצטרף לאגודה המדעית לפאונה ופלורה של פינלנד, שאורגנה על ידי קרל ריינהולד סהלברג (1779–1860).

מ-1823 עד 1825, הוא למד באקדמיה המלכותית השוודית לאמנויות יפות בסטוקהולם ולמד באופן פרטי אצל קרל יוהאן פאהלקרנץ (1774–1861). הוא גם הורשה לחקור את האוסף האורניתולוגי באקדמיה המלכותית השוודית למדעים.

עבודתו המקצועית הראשונה הגיעה כאשר התבקש לספק איורים עבור חיבור בן שלושה כרכים על התרבות וההיסטוריה של פינלנד, ב-1828, שהוכן ופורסם על ידי קרל אקסל גוטלונד (1779–1860).

לאחר שסיים את עבודתו באוטאבה, הוא הועסק על ידי האורניתולוג השוודי נילס בונד. בסיוע אחיו וילהלם, הוא סיפק איורים לפרסום רב הכרכים.

עם שובו לפינלנד, הוא עבד כקרטוגרף במשרד המדידות. בין השנים 1845–1849, הוא היה מפחלץ במוזיאון הזואולוגי של אוניברסיטת הלסינקי ולימד רישום באוניברסיטה בין השנים 1849–1868.

ב-1857 הוא ערך טיול לימודי לדיסלדורף, שם יצר סדרה של ציורי טבע דומם. שנתיים לאחר מכן פרסם עבודה משלו על ציפורים פיניות. הוא גם בילה שנים רבות בסיוע לשחזור האוספים הבוטניים והזואולוגיים שנהרסו בשריפה הגדולה של טורקו. ציוריו של הלסינקי וסביבתה נחשבים לבעלי ערך היסטורי רב.

ב-1846 הוא נבחר לוועד המנהל של אגודת האמנות הפינית ומילא תפקיד זה עד מותו ב-1868 בהלסינקי.

## גלריה

Magnus von Wright - Strandlandskap från Lövö.jpg|נוף בחוף
Föreningsbanken.jpg|מעגן
Magnus von Wright, Maisema Punkaharjulta.jpg|נוף פיני


## קישורים חיצוניים

## הערות שוליים

קטגוריה:ציירים פינים
קטגוריה:ילידי 1805
קטגוריה:נפטרים ב-1868
אשטון הולמס

**אשטון הולמס** (באנגלית: **Ashton Holmes** נולד ב-17 בפברואר 1978) הוא שחקן אמריקאי.

## ביוגרפיה
הולמס נולד באולבני, ניו יורק. אמו, סוזן, היא עובדת סוציאלית.  בגיל צעיר החל לקחת שיעורי משחק והופיע בתיאטרון קהילתי. הוא למד באקדמיית אולבני. במהלך שנתו האחרונה בתיכון, הוא השתתף בתוכנית המתמחים של מכון התיאטרון של מדינת ניו יורק.

הולמס היה מעורב בסצנת המוזיקה של אולבני, והיה הסולן של הלהקה המקומית "Method of Groove". 

## קריירה
הופעת הבכורה של הולמס הייתה בטלוויזיה עם תפקיד חוזר באופרת הסבון "לחיות את החיים".

בשנת 2005 שיחק בסרטו של דייוויד קרוננברג, היסטוריה של אלימות.  בשנה שלאחר מכן, שיחק בתפקיד חוזר בסדרת הטלוויזיה בוסטון ליגל ששודרה בערוץ ABC . בשנת 2006 הופיע בסרט לתפוס את הרגע וב-2007 הופיע בסרטים, *What We Do Is Secret* and *Normal Adult Behavior.* באותה שנה כיכב הולמס יחד עם אמילי בלאנט בסרט האימה "משב רוח". ב-2008 הופיע בסרט הדרמה הקומית "אנשים חכמים".

בטלוויזיה הוא הופיע בפרקים של חוק וסדר: מדור מיוחד, פשע מן העבר, הלוחשת לרוחות ו- CSI.

בשנת 2010 גילם הולמס את סיד פיליפס במיני-סדרה הפסיפיק.  מ-2010 עד 2011, הוא כיכב בתור תום בסדרת הטלוויזיה ניקיטה. מ-2011 עד 2012, הוא הופיע בתור טיילר בארול בסדרת הדרמה נקמה.  ב-21 בפברואר 2013, דווח כי הולמס לוהק לתפקיד וויאט ביקפורד בפיילוט הדרמה *Reckless* של ABC. 

בשנת 2018 שיחק בסרט חטופות לצד ברוס ויליס וארון אשמור.

### תיאטרון
מ-2002 עד 2005, הולמס שיחק במחזמר של ג'ונתן לארסון, רנט, שבו גילם את אחת הדמויות הראשיות, מארק כהן.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1978
שיעורים בכימיה (ספר)

**שיעורים בכימיה** (באנגלית: **Lessons in Chemistry**) הוא נובלה מאת בוני גרמוס. הספר יצא לאור בהוצאת דאבלדיי, והוא רומן הביכורים של המחברת. הספר מספר את סיפורה של אליזבת זוט, שעשור לאחר פיטוריה מעבודת החלומות שלה ככימאית במעבדה, מקבלת משרה של מנחת תוכנית בישול בערוץ נידח בדרום קליפורניה של שנות ה-60, שהופכת ללהיט.

## רקע
שיעורים בכימיה, מגיע לאחר כ-100 דחיות על עבודות קודמות של הסופרת. זכויות ההוצאה של הספר, שבמקור נקרא "Introduction to Chemistry" נמכרו במכירה פומבית. שמו של הספר שונה על ידי הסוכנת של גרמוס. המחברת קיבלה את ההשראה לסיפור מחוויותיה שלה כמנהלת מחלקה בסוכנות פרסומות, בעיקר לאחר פגישה מתסכלת במיוחד עם קולגה גבר שלה, שלקח קרדיט על אחד מרעיונותיה. במהלך הכתיבה גרמוס הייתה מוציאה לאור במשרה מלאה ולמדה כימיה בעצמה מתוך ספר. גם את החתירה כתחביב של הגיבורה בחרה גרמוס בעקבות העניין שלה בתחום.

## ביקורות
הספר נמכר לתרגום לארבעים מדינות שונות, עמד בראש רשימות רבי המכר, כולל זו של הניו יורק טיימס, בארצות הברית כשישה חודשים, ונבחר לספר השנה של בארנס אנד נובל. 

בעיתון הבריטי הגרדיאן שיבחה סטפני מאריט את יכולות המחברת ליצור ״נובלה עשירה וקומית סביב דמות כמו זוט״, וכינתה את הספר ״מבריק, מצחיק ומעורר מחשבה״. אליזבט איגן, במאמר בניו יורק טיימס כתבה כי אי אפשר לעמוד בפני הספר ושהוא מספק ומלא בחיות ובפמיניזם. 

בהארץ, כתבה מאשה צור-גלוזמן כי "במידה רבה "שיעורים בכימיה" הוא אגדה מודרנית" וש"הפרספקטיבה של גרמוס מלאה עקיצות קטנות דווקא כלפי הדמויות שהיא אוהבת". התרגום העברי לספר זכה לשבחים מאת צור-גלוזמן על כך שהוא "מצליח לתווך תוכן אמריקאי מאוד, מבחינת הרקע והאווירה, באופן אוניברסלי לגמרי".

## עיבוד קולנועי

הספר עובד למיני סדרה בשם זהה בת 8 פרקים, שפיתח לי אייזנברג. שני פרקיה הראשונים הוזרמו ב-13 באוקטובר 2023 בשירות אפל TV פלוס.

## קישורים חיצוניים
* 
* 
* 
* 

## הערות שוליים

קטגוריה:ספרי 2022
קטגוריה:ספרים אמריקאיים
קטגוריה:ספרים המתרחשים בארצות הברית
קטגוריה:ספרים שעובדו לסדרות טלוויזיה
אה"מ אגממנון (1852)

אה"מ **אגממנון** (באנגלית: HMS ***Agamemnon***) הייתה אוניית-מערכה בריטית עשויה עץ, נושאת 91 תותחים ומונעת על ידי מדחף ומפרשים גם יחד, שהושקה ב-1852. ב-1857 הוסבה לאוניית כֶּבֶל . עיקר פרסומה הוא על הנחת כבל הטלגרף הטרנס-אטלנטי  הראשון ב-1858 יחד עם אוניית הצי האמריקאי "ניאגרה" .

## מבנה האונייה ותיאורה
"אגממנון" נבנתה כמענה לאוניות המערכה החדשניות מדגם "נפוליאון"  שהשיק הצי הצרפתי ב-1850. היא אוניית המערכה הראשונה של הצי הבריטי שתוכננה מלכתחילה להיות אוניית קיטור ומפרשים, להבדיל מאוניות אחרות בצי שמנוע הקיטור והמדחף הותקנו בהן לאחר השקתן או במהלך הבנייה. מעטה המפרשים היה רוחבי שלם, כמו באוניות-הקו של תקופתה: שלושה תרנים ועל כל אחד מהם שלושה מפרשים רוחביים – תחתי, עילי ועלעילי. את רוב דרכה בים עשתה האונייה במפרשים, משום שמנועי הקיטור של אותם זמנים היו בעלי נצילות נמוכה ותצרוכת הפחם שלהם גדולה. היא נקראה "אגממנון" על שם מלך מיקנה במיתולוגיה היוונית, שעמד בראש חילות היוונים במלחמת טרויה.

חימושה של "אגממנון" כלל 91 תותחים נטעני-לוע וחלקי-קדח שסודרו לאורך שני סיפוני התותחים, כמקובל באוניות הקו מתקופת המפרשים.

## קורות שירותה
"אגממנון" הוצבה בצי הים התיכון ושרתה במלחמת קרים כאוניית הדגל של סגן-אדמירל אדמונד לאיונס. ב-17 באוקטובר 1854 השתתפה בהרעשת סבסטופול במהלך המצור על העיר . בסערה הגדולה של שנת 1854 בים השחור  הוטלה לחוף הרוסי. היא השתתפה בהרעשת מבצר קינבורן בשפך הדנייפר ב-1855 .

ב-1857 הוסבה לאוניית כבל (cable ship), בשירותה של Atlantic Telegraph Company, והותקן בה מקום לכבל טלגרף תת-ימי במשקל 1250 טון. הניסיון הראשון להניח את הכבל הטרנס-אטלנטי נכשל, אבל המלאכה התחדשה שנה אחר כך. ב-29 ביולי 1858, באמצע האוקיינוס האטלנטי, השלימו "אגממנון" ואוניית הצי האמריקאי "ניאגרה" את חיבור הכבל.

## לקריאה נוספת

* Lambert, A. (1984). *Battleships in Transition, the Creation of the Steam Battlefleet, 1815–1860.* London, Conway Maritime Press.
* Parkes, O. (1990). *British Battleships*. Annapolis, Naval Institute Press.
* Winfield, R. and Lyon, D. (2004). *The Sail and Steam Navy List: All the Ships of the Royal Navy 1815–1889.* London, Chatham Publishing.


## קישורים חיצוניים

## הערות שוליים

קטגוריה:אוניות מלחמה בריטיות
היום הבין-לאומי של כוחות שמירת השלום של האו"ם

**היום הבין-לאומי של כוחות שמירת השלום של האו"ם** (באנגלית: **International Day of United Nations Peacekeepers**) מצוין ב-29 במאי, והוא היום הבין-לאומי "להוקרה לכל הגברים והנשים ששירתו וממשיכים לשרת בפעולות שמירת השלום של האו"ם על רמת המקצועיות הגבוהה, המסירות והאומץ שלהם ולהנצחתם של אלה שאיבדו את חייהם למען השלום".

## יצירה
ב-11 בדצמבר 2002, התקבל בהחלטה 57/129 במהלך העצרת הכללית של האו"ם להקדיש יום ייעודי לכוחות שמירת השלום. הבקשה הרשמית לאו"ם על יום זה הוגשה על ידי התאחדות שומרי השלום האוקראינית וממשלת אוקראינה, היום צוין לראשונה ב-2003. התאריך, 29 במאי, מציין את יום השנה להקמת ארגון הפיקוח על הפסקת אש של האו"ם (UNTSO) בשנת 1948, שמטרתו הייתה לפקח על הפסקת האש לאחר מלחמת העצמאות, שהייתה המשימה הראשונה אי פעם של האו"ם לשמירת השלום.

## ציון
היום מצוין במטה האומות המאוחדות בניו יורק עם הצגת מדליית דאג המרשלד, הצהרות של נשיא העצרת הכללית והמזכיר הכללי, וכן הודעה לעיתונות בנוגע למצב המשימות של האו"ם לשמירת השלום והנחיצות המתמשכת של עבודתם.

היום מצוין גם ברחבי העולם; לעיתים קרובות מדינות מוקירות כבוד לשומרי השלום מטעמן בחו"ל, אבל האו"ם מארגן בנוסף פסטיבלים, פורומי דיונים ואנדרטאות בשיתוף פעולה עם קבוצות מקומיות ולאומיות.

בשנת 2009, האו"ם שם דגש מיוחד על התפקיד והצורך של נשים בשמירה על השלום, הן כמודל לחיקוי והן לשרת במספר תפקידים המותאמים למגדר שלהן.

יום שומרי השלום הלאומי מונצח בקנדה ב-9 באוגוסט לזכר אובדן החיים כאשר מטוס נוסעים לבן שסומן על ידי האו"ם הופל על ידי סוריה. 

## ראו גם
* יום השלום הבין-לאומי

## קישורים חיצוניים
* 

* אתר שמירת השלום של האו"ם
* האגודה הקנדית של חיילים משוחררים בשמירה על השלום של האו"ם
* אתר UNDOF הרשמי
* האתר הרשמי של צבא אוסטריה – UNDOF (גרמנית)

## הערות שוליים

קטגוריה:מועדי האומות המאוחדות
קטגוריה:כוחות שמירת שלום של האומות המאוחדות
קטגוריה:ימי זיכרון
קטגוריה:אירועים בחודש מאי
הליך Damus–Kaye–Stansel

**הליך Damus-Kaye-Stansel** (בקיצור - **DKS**) הוא הליך כירורגי קרדיו-וסקולרי (לב וכלי דם) המשמש כחלק מתיקון של כמה מומי לב מולדים. בהליך זה מחברים את עורק הריאה ואבי העורקים במצבים בהם מחזור הדם המערכתי חסום. הוא משמש בדרך כלל כאשר למטופל יש שילוב של חדר שמאל קטן והיפוך יציאת כלי הדם הגדולים של הלב (TGA). במקרה זה ביצוע ההליך מאפשר זרימת דם מהחדר השמאלי לאבי העורקים.

## היסטוריה
הליך DKS נקרא על שם שלושה רופאים - פול דאמוס, מייקל פיטר קיי וה.סי. סטנסל - שדיווחו באופן עצמאי על ההליך הזה בספרות בשנות ה-70. באותה תקופה, ההליך שימש עבור מטופלים עם TGA עם פגם במחיצה הבין-חדרית (VSD). עד סוף שנות ה-2000, ההליך הופעל במצבים שבהם החדר הימני גדול יותר מהחדר השמאלי והחדר השמאלי מתחבר לעורק הריאה במקום לאבי העורקים. דוגמאות כוללות חדר שמאלי כפול כניסה, TGA עם אטרזיה תלת-פסיגית ו-TGA עם תסמונת לב שמאל היפופלסטי (Hypoplastic left heart syndrome).

## ההליך
בהליך ה-DKS המקורי, המנתחים הפרידו את עורק הריאה הראשי (MPA) ממש מתחת לנקודה שבה הוא מתפצל לעורק הריאה הימני והשמאלי. קצה ה-MPA חובר לאחר מכן לצד אבי העורקים העולה, מה שאיפשר לדם מהלב השמאלי לתקשר ישירות עם אבי העורקים. ההליך בוצע מאוחר יותר באמצעות טכניקת "חבית כפולה" שהביאה לאבי עורקים חדש עם שני מסתמים. מאוחר יותר, דווח על DKS שונה שבו נעשה שימוש בטכניקת דש אבי העורקים.

## ראו גם
* כירורגיית לב-חזה

## הערות שוליים

קטגוריה:מחלות לב
קטגוריה:מחלות לב וכלי דם
קטגוריה:מומים מולדים
קטגוריה:כירורגיית לב-חזה: פעולות
ד'נאבה

שמאל|ממוזער|250px|מפת טולכרם והסביבה משנת 1935
**ד'נָאבֶּה** (בערבית: **ذِنّابة**) היא שכונה בעיר טולכרם. בעבר הייתה ד'נאבה כפר עצמאי בנפת טולכרם.

בשל הרחבות הבנייה בכפר ובעיר הסמוכה טולכרם, ובשל בניית מחנה הפליטים ביניהם, נוצר רצף בנוי בין הכפר לעיר, והשטח סופח לטולכרם ומהווה שכונה בעיר. השכונה ממוקמת בצד הצפון-מזרחי של העיר.

## מקור שם השכונה
לדברי תושבים בכפר, משמעות המילה ד'נאבה (ذنابة) מגיעה מהמלה זנב (ذنب) המרמזת על סוף: סוף המישור ותחילת ההר.

## היסטוריה
בשנת 1949, לאחר מלחמת העצמאות, נבנה מחנה פליטים גדול – מחנה טולכרם (مخيم طولكرم), בשטח הפנוי שהיה בין העיר טולכרם לכפר דנאבה.

## אוכלוסייה

## אישים
* **[[עבד א-רחים אל-חאג' מוחמד|עבּד א-רחים אל-חאג' מוחמד]]** (בערבית: **عبد الرحيم الحاج محمد**) – יליד הכפר היה מפקד כנופיות חשוב במרד הערבי הגדול בארץ ישראל (1936–1939) בתקופת המנדט הבריטי.

## שטח
שטח הכפר היה 5,584 דונם, מהם 4,218 בבעלות פרטית והיתר – 1,366 דונם – בבעלות מושע.

## קישורים חיצוניים
* 

## הערות שוליים

קטגוריה:טולכרם
ג'וזפה נחמד

**ג'וזפה ("ג'ו") נחמד** (1932 - 23 בנובמבר 2012) היה סוחר אמנות שהתמחה באמנות אימפרסיוניסטית, פוסט-אימפרסיוניסטית ומודרנית. הוא צבר הון הנאמד במיליארדים בסחר בדברי אמנות, בקנייה, מכירה ואיסוף יצירות אמנות של אמנים מהמאה ה-19 וה-20.

## משפחה
ג'וזפה נחמד נולד ב-1932 בחלב, סוריה. אביו הלל נחמד היה בנקאי שהקים את נחמד וביידה עסקי בנקאות, בסוריה. משפחת נחמד היו אזרחי איטליה ויהודים ספרדים שדיברו צרפתית, ערבית ועוד מספר שפות. בשנת 1948, לאחר שהלל ומטילדה נחמד עברו לביירות, לבנון, הילל פתח סניף של נחמד וביידה בעיר. לזוג נולדו שמונה ילדים: ארבעה בנים (אלברט, ג'וזפה, עזרא, דייוויד) וארבע בנות (דניז נחמד אמון, ג'קלין נחמד הררי, נדיה נחמד צ'ואיקי, אוולין נחמד מטלן). בשנת 1958, לאחר שאלברט הרחיב את עסקי הבנקאות המשפחתיים בריו דה ז'ניירו, ברזיל, הוא נהרג בהתרסקות מטוס.

בשנת 1957, ג'וזפה נחמד עבר למילאנו והתיישב בה, שם הוא החל במסחר באמנות משלו. שנתיים לאחר מכן הוריו ואחיו הצעירים הגרו לאיטליה והתיישבו גם הם במילאנו. בשנת 1963 אחיו הצעירים של ג'וזפה, דוד ועזרא, הצטרפו לעסקי האמנות שלו בעודם נערים. הבנים של דוד ועזרא עצמם, שניהם בשם הלל, מנהלים גלריות בניו יורק ובלונדון.

ג'וזפה נחמד מעולם לא התחתן ולא היו לו ילדים.

## קריירה
ג'וזפה נחמד, גילה את האמן לוסיו פונטנה ובמקביל הזמין גם ציורים מהאמן ויפרדו לאם. כשהמחירים בפריז היו נמוכים במיוחד, ג'וזפה נחמד, הרווח בין 50% ל-100% ממכירתם במילנו.

בשנת 1995, ג'וזפה ואחיו קנו את ציור הדיוקן של ג'קלין אשתו השנייה של פיקאסו משנת 1955, תמורת 2.6 מיליון דולר. הם החזיקו בציור במשך שתים עשרה שנים ומכרו אותו תמורת 30.8 מיליון דולר. בשנות ה-70, ג'וזפה נחמד קנה עוד מספר ציורים של פיקאסו, במחירים שנעו בין 40,000 עד 50,000 דולר ליחידה. בשנות ה-80, נחמד עסק בשוק האמנות היפני והמשיך לקנות יצירות אמנות במחירים נמוכים, במהלך השפל שהיה בשנת 1989.

בתקופה זו עזרא ודוד נחמד פתחו גלריות בניו יורק ובלונדון.

## מחלוקת וסיקור תקשורתי
בדצמבר 2007, מאמר בעיתון פורבס צטט טענות לפיהן האחים נחמד הצעירים שינו ברגע האחרון את תנאי העסקאות שלהם. דוד נחמד הכחיש את ההאשמות. מאידך, אותה כתבה בפורבס, שבחה את הנחמדים בייצוב עסקי המכירות הפומביות, בכך שרכשו מוצרי אמנות בכמויות גדולות במיוחד במהלך, המיתון שהיה בשוק האמנות. אחד מסוחרי האמנות בניו יורק, ג'פרי דייטש אמר: "הם כמו חברת ברוקרים גדולה בשוק המניות; השוק צריך כוח כזה כדי לתפקד".

בשנת 2011, חלק מאוסף האמנות של ג'וזפה נחמד הוצג לראשונה בקונסטה אוס ציריך . התערוכה עוררה מחלוקת, מכיוון שנטען כנגד המוזיאון, על כך, שהוא מספק לכאורה את האינטרסים העסקיים הרחבים יותר של משפחת נחמד.

## מוות
ג'וזפה נחמד מת במונטה קרלו ב-23 בנובמבר 2012. הוא נקבר ב-26 בנובמבר 2012 בירושלים, ליד הוריו וליד אחיו אלברט. רוב אחיו שנותרו בחיים, וכמעט כל אחייניותיו ואחייניו השתתפו בהלוויה, אף על פי שהידיעה על מותו לא פורסמה בתקשורת.

## ראו גם
* עזרא נחמד
* דייוויד נחמד

## קישורים חיצוניים
* 
* זוכרים את ג'וזפה נחמד
* 

## הערות שוליים

קטגוריה:אספני אמנות איטלקים
קטגוריה:אספני אמנות יהודים
קטגוריה:יהודים לבנונים
קטגוריה:יהודים סורים
קטגוריה:מיליארדרים יהודים
קטגוריה:ילידי 1932
קטגוריה:נפטרים ב-2012
חטופות

**חטופות** (באנגלית: **Acts of Violence**) הוא סרט פעולה אמריקאי משנת 2018 בבימויו של ברט דונוהו, ומככבים בו ברוס ויליס, קול האוזר, שון אשמור, אשטון הולמס, מליסה בולונה, סופיה בוש ומייק אפס. הוא נכתב על ידי ניקולס ארון מצנאטו.

הסרט הוקרן לתקופה קצרה בבתי הקולנוע ויצא בווידאו על פי דרישה על ידי חברת ההפקות "Lionsgate Premiere" ב-12 בינואר 2018.

## עלילה
הסרט מתמקד בחייהם של האחים מקגרגור. שניים מהאחים, דקלן וברנדון, שירתו בצבא ולכן יש להם מומחיות בנשק. הצעיר שבהם, רומן, מאורס לאהבת ילדותו, מיה, והשניים עומדים להתחתן. בעוד שדקלן לוקה בהפרעת דחק פוסט-טראומטית מעברו בצבא ולברנדון יש משפחה לדאוג לה, מיה ורומן מנסים מימי.במהלך אחת ממסיבת הרווקות שלה, מיה מכעיסה שני בריונים קטנים, וינס ופרנק, שניהם עובדים כסוחרי מין עבור מאפיונר מקומי בשם מקס ליווינגסטון. מיה מעליבה את וינס ופרנק ולכן הם חוטפים אותה מהמועדון ולוקחים אותה לבוס שלהם.

בינתיים, הבלש ג'יימס אייברי מנסה ללא לאות לאסוף ראיות נגד מקס ליווינגסטון אבל לא מצליח למצוא שום דבר לגיטימי. כמו כן, השחיתות הקיימת בהיררכיות הגבוהות יותר של המשטרה כובלות את ידיו.

לפני שנחטפה, מיה השאירה הודעה קולית לרומן שמסביר את המצב. כשהבין שהניסיון הצבאי של אחיו יכול להועיל, רומן מתקשר לדקלן ומבקש ממנו עזרה. דקלן מבצע תחילה שיחה למשטרה ולאחר מכן מנסה לפשוט על בית בו הוא חושד שמיה מוחזקת. לרוע מזלו, מיה לא נמצאת בשום מקום, ושלושת האחים מכניסים את עצמם לצרות רציניות בגלל הפרות של חוקים רבים. זה מוביל אותם לאייברי, שמבטיח להם שהוא יעזור להם להציל את גיסתם לעתיד ואף מזהיר אותם להתרחק מהתיק. דקלן, לעומת זאת, מסרב להיענות לבקשת הבלש. כתוצאה מכך, שלושת האחים עוטים על עצמם אפודים וכלי נשק ברמה צבאית ויוצאים להציל את מיה.

ברגעים האחרונים של הסרט, שלושת האחים פושטים על מחסן שבו מקס מתכוון להחביא את הנשים שנחטפו במשאיות לפני שהוא שולח אותן ללאס וגאס. הפשיטה עוברת כמתוכנן, ושלושת האחים מצילים את מיה אך גם נשים רבות אחרות שסחרו בהן. אולם ברגע שהם חוזרים הביתה, מקס מופיע עם אנשיו, והם תוקפים אותם. במהלך הפשיטה הביתית, ברנדון נורה ומת במקום, אך דקלן מצליח להרוג ביעילות את כל אנשיו של מקס. מקס מצליח לברוח מהמקום לפני שהוא נורה על ידי דקלן.

לקראת הסוף, דקלן ורומן נעצרים על ידי השוטרים, אך מקס עדיין יוצא לחופשי. כתוצאה מכך, אייברי מגיע להחלטה ומתפטר מעבודתו כשוטר. לאחר מכן הוא פונה אל המחבוא הסודי של מקס ויורה בו לפני שהוא יוכל לברוח מהעיר.

## שחקנים ודמויות
* ברוס ויליס - הבלש ג'יימס אייברי
* קול האוזר - דקלן מקגרגור
* שון אשמור - ברנדון מקגרגור
* אשטון הולמס - רומן מקגרגור
* מליסה בולונה - מיה
* שון ברוסנן - וינס
* סופיה בוש - הבלשית ברוק בייקר
* מייק אפס - מקס ליווינגסטון
* טיפאני ברוואר - ג'סי מקגרגור
* ג'נה בי קלי - היילי
* פטריק סנט אספריט - המלנד
* רותימי - בתור פרנק
* מתיו טי מצלר - ריצ'רד
* קייל סטפנסקי - דייוויס
* בויד קסטנר - סטיבנס
* בריאן פוסטר - ברנדון הצעיר

## הפקה
הצילום העיקרי של הסרט החל בקליבלנד, אוהיו, במרץ 2017. צילומי אוויר של לוס אנג'לס כללו את הבלש סמואל אייברי, תחנת המשטרה המרכזית הישנה וקליבלנד.

## קבלה
באתר Rotten Tomatoes, הסרט מחזיק בדירוג אישור של 0% על סמך 13 ביקורות, עם דירוג ממוצע של 2.6/10. ב-Metacritic, לסרט יש ציון ממוצע משוקלל של 28 מתוך 100, המבוסס על שישה מבקרים, מה שמצביע על "ביקורות לא חיוביות בדרך כלל".

## קישורים חיצוניים

## הערות שוליים

קטגוריה:סרטי 2018
קטגוריה:סרטי פעולה אמריקאיים
קטגוריה:סרטים באנגלית
קטגוריה:סרטי משטרה אמריקאיים
וילהלם פון וריקט

**וילהלם פון וריקט** (בפינית: **Wilhelm von Wright**; 5 באפריל 1810 – 2 ביולי 1887) היה צייר שוודי-פיני וחוקר טבע חובב.

## ביוגרפיה
וילהלם פון וריקט נולד בכפר המינלאחתי בקואופיו, פינלנד. אבותיו היו סוחרים סקוטים שהתיישבו בנרווה במהלך המאה ה-17. אביו הנריק מגנוס פון וריקט היה מייג'ור בדימוס שהיה הבעלים של האחוזה המשפחתית, בהמינלאחתי. שניים מאחיו, מגנוס פון וריקט (1805–1868) ופרדיננד פון וריקט (1822–1906) הפכו גם הם לציירים ומאיירים. בהזמנתו של מגנוס, הוא נסע לשוודיה ב-1823, שם השתתף בהפקת ה-Svenska Fåglar רב הכרכים (סטוקהולם: C. von Scheele. 1828) עבור חוקר העופות השוודי נילס בונד.

עבודת היחיד החשובה ביותר שלו כללה את Skandinaviens fiskar (סטוקהולם: 1836–1857) מאת בנגט פרדריק פריז וקארל יעקב סונדבאל. עבורם סיפק 60 איורים צבעוניים. הוא גם תרם רישומים לספר השוודי Tidskrift för Jagare och Natur Forskaren אשר ראה אור בסטוקהולם על ידי Svenska Jägareförbundet עבור ציידים וחוקרי טבע.

בשנת 1833, הוא הפך לחבר בלשכת המסחר של סטוקהולם, ושנתיים לאחר מכן, נבחר לאקדמיה המלכותית השוודית לאמנויות יפות. לאחר 1836, הוא התגורר באי אורוסט בבוהוסלן, שם קבע את מגוריו בכפר מאריברג, אורוסט. ב-1845 נישא למריה מרגרטה בילדט (1816–1884).

ב-1855 הוא מונה למפקח על הדייג בבוהוסלן. זמן לא רב לאחר מכן הוא לקה באירוע מוחי, שהותיר אותו מחוסר יכולת לשארית חייו.

לאחר מות רעייתו ב-1884, הוא סבל מהידרדרות רצינית ומת באורוסט ב-1887.

## גלריה

Wilhelm von Wright - Bohemian Waxwing - A II 1022-28 - Finnish National Gallery.jpg
Fratercula arctica.jpg
Wright, Wilhelm von - The European Roller - Google Art Project.jpg


## קישורים חיצוניים

## הערות שוליים

קטגוריה:ציירים פינים
קטגוריה:ילידי 1810
קטגוריה:נפטרים ב-1887